CELEX: 62008TN0133
Language: et
Date: 2008-04-03 00:00:00
Title: Kohtuasi T-133/08: 3. aprillil 2008 esitatud hagi — Schräder versus Ühenduse Sordiamet — Jørn Hansson (Lemon Symphony)

7.6.2008   
            
            
               ET
            
            
               Euroopa Liidu Teataja
            
            
               C 142/31
            
         3. aprillil 2008 esitatud hagi — Schräder versus Ühenduse Sordiamet — Jørn Hansson (Lemon Symphony)
   (Kohtuasi T-133/08)
   (2008/C 142/57)
   Hagiavaldus esitati saksa keeles.
   Pooled
   
      Hageja: Ralf Schräder (Lüdinghausen, Saksamaa) (esindajad: advokaadid T. Leidereiter ja W.-A. Schmidt)
   
      Kostja: Ühenduse Sordiamet
   
      Teine menetluspool apellatsiooninõukogus: Jørn Hansson (Søndersø, Taani)
   Hageja nõuded
   
               —
            
            
               Tühistada sordiameti apellatsiooninõukogu 4. detsembri 2007. aasta otsus (asi nr A 007/2007) ja tunnistada sordi Lemon Symphony sordikirjelduse kohandamine kehtetuks;
            
         
               —
            
            
               teise võimalusena tühistada sordiameti apellatsiooninõukogu 4. detsembri 2007. aasta otsus (asi nr A 007/2007);
            
         
               —
            
            
               mõista kohtukulud välja kostjalt.
            
         Väited ja peamised argumendid
   
      Ühenduse sordikaitse ese: Lemon Symphony.
   
      Ühenduse kaitse alla võetud sordi omanik: Jørn Hansson.
   
      Ühenduse Sordiameti otsus, mis vaidlustati apellatsiooninõukogus: Sordikirjelduse kohandamine vastavalt määruse (EÜ) nr 2100/94 (1) artikli 87 lõikele 4.
   
      Apellatsiooninõukogule kaebuse esitaja: Hageja.
   
      Apellatsiooninõukogu otsus: Jätta kaebus läbi vaatamata.
   Väited:
   
               —
            
            
               Määruse (EÜ) nr 1239/95 (2) artikli 59 lõiget 2 on rikutud seeläbi, et hagejat ei kutsutud nõuetekohaselt asja suulisel arutamisel osalema;
            
         
               —
            
            
               määruse nr 2100/94 artiklit 75 on rikutud, kuna hagejal ei olnud võimalik suuliselt ega kirjalikult esitada oma märkusi põhjendatud huvi puudumise kohta;
            
         
               —
            
            
               määruse nr 2100/94 artikli 71 lõiget 1 koostoimes artikliga 68 on rikutud, kuivõrd apellatsiooninõukogus vaidlustatud otsus puudutab hagejat otseselt ja isiklikult;
            
         
               —
            
            
               määruse nr 2100/94 artiklit 73 ja EÜ artiklit 230 on rikutud seeläbi, et eirati hageja õigust haldusakti kohtulikule kontrollile;
            
         
               —
            
            
               määruse nr 2100/94 artiklit 48 on rikutud seeläbi, et apellatsiooninõukogu üks liikmetest oli väidetavalt erapoolik.
            
         
      (1)  Nõukogu 27. juuli 1994. aasta määrus (EÜ) nr 2100/94 ühenduse sordikaitse kohta (EÜT L 227, lk 1; ELT eriväljaanne 03/16, lk 390).
   
      (2)  Komisjoni 31. mai 1995. aasta määrus (EÜ) nr 1239/95, milles sätestatakse nõukogu määruse (EÜ) nr 2100/94 rakenduseeskirjad seoses menetlusega ühenduse sordiametis (EÜT L 121, lk 37; ELT eriväljaanne 03/17, lk 327–349).